
Papila leri ri na 11 wa tipheji.

SWITSUNDZUXO
	1.

2.

3.

4.

5.
	Papila leri ri na swiyenge swinharhu:  

Xiyenge xa A xi na xivutiso xa 1 xa xikambelantwisiso.

Xiyenge xa B xi na xivutiso xa 2 xa nkatsakanyo wa ndzima.

Xiyenge xa C xi na swivutiso swimbirhi, xa 3 na xa 4, swa ntivoririmi na matirhiselo ya ririmi.

Hlamula swivutiso hinkwaswo.

Sungula swivutiso swa xiyenge xin’wana ni xin’wana eka pheji yintshwa u tlhela u nkhwatihata emakumu ka xiyenge xin’wana ni xin’wana.

Tlula ntila loko u hetile nhlamulo ya xivutiso xin’wana ni xin’wana. 

Tsala hi vurhon’wana (swi saseka no vonaka) u ri karhi u landzelela milawu ya mapeletelo, mahikahatelo na mavumbelo ya swivulwa.
	
	


	XIYENGE XA A: XIKAMBELANTWISISO

XIVUTISO XA 1
Hlaya xitshuriwa lexi landzelaka kutani u hlamula swivutiso leswi nga ehansi ka xona:

Ndzi twe hi huwa ya timbyana leswaku ku na xanchumu hala handle.  Mavukulele ya tona a ya hambanile ni ya masiku.  A ti twala ku mpfhumpfhampfhumpfheka swi nga heli.  Ndzi chavile ku huma ndzi ya kamba hikuva a ndzi lo sala ndzexe laha kaya.  Ndzi te ndza ha lwa na timbilu ku ya hlometela hi fasitere, ndzo twa ku cema ka yin’wana ya timbyana.  Mukhosi wa ku cema ka kona a wu twala leswaku kunene a yi biwile hi nchumu wo vavisa swinene.  Ku chava ku ndzi sungula hi le matsolweni, yima wena ntukulu wa mukhalabya, do!  Matsolo ya rhurhumela bya rihlanga leri biwaka hi magandlati ya nambu lowu taleke.  Nyuku dzururuu, miri wu ku habya!  Milenge yi khomiwa hi vusindza.  Ku vukula ka timbyana a ku hundzuke norho.  Ku twakele ku fayiwa ka fasitere.  Ku chava ku vuya hi matimba.  Loko ndza ha hlamala ta ku fayiwa ka fasitere, ku twakala ku jitama ka munhu eka yin’wana ya tikamara. 

Xirhokwana lexi a ndzi xi ambarile a xi lo tapi, hi nyuku.  Xirhami xa ku chava xi ku vuya!  Ndzi te ndzi layita rivoni, ndzo ya ku na xitetemba xa wanuna khigi!  A xi ambele hovhorolo ya ntima, masandhasi yo tshwuka, kasi enhlokweni a a te xihuku xo titumbeta wa twaa!  Evokweni a a lo mukwana wa xinyayi gi!  Xikandza xa yena a xi nga vonaki handle ka mahlo lawa a yo ketiketi, ingaku i rivoni leri nga kusuhi no hela mafurha.  

Loko ndza ha tivutisa swivutiso swo pfumala tinhlamulo, ndzo hlamala ndzi ri ehansi. Ndzi te ndzi ringeta ku raharaha ndzo twa ku titimela ka mukwana enhan’wini.  Matimba yo tiponisa a ya kala bya mati emananga.  A ndzi swi twa leswaku loko ndzo ringeta swin’wana a ndzi ta ya vona vakokwana.  Ndzo namba ndzi tinyiketa.  Ku tinyiketa ka mina wanuna luya o ri lele.  Vutlhari byi dya n’wini wa byona.  Wanuna luyani o mukwana lowuya a a wu khomile thyaa!  Ku chava ku vohla, mona na wona wu vuya, swiambalo na leswaku ndzi hluvuriwile hi nkarhi muni a swo tiviwa hi yena.  Lexi yena a a xi ambarile a ku ri xihuku ntsena.  Leswi swi endle leswaku swi ndzi olovela ku vona leswaku a nga ha ri na xitlhavani xin’wana.  Mahlo a yo fehla hi ku rila.  Ndzi pfumala na xo xi vula hi ku vona leswaku a ku ri hava loyi a a ta ndzi lamulela.  Ndzi vona swi antswa ku pfumelela xin’wana ni xin’wana.  

Ntirho lowu a ndzi thoriwile ku wu tirha a wu vava, hambileswi a hi nga twananangi hi ta tihakelo.  Ndzi halahala lomu mukwana a wu ri kona. Nkateko ndzo ya wu khumba hi xikokola.  Nkarhi lowu a a ha rivele, ndzo hi switimbana leswi a swa ha sele khwiri dzii!  A ndza ha yimelanga ku vona makumu ya swona.  Ku chava ku ndzi nyika matimba yo tsutsuma.  Dyambu ra vusiku ri ndzi voningerile ku kondza ndzi ya nghena emutini wa le kusuhi.  Ndzi be nkalanga ndzi ri karhi ndzi gongondza.  Nkateko va muti a va nga si ya eku wiseni.  Ndzi te entshi, loko va ndzi pfulela.  Ku fika ka mina a ndzi ambale leswi ndzi nga velekiwa ndzi ambale swona ntsena.  Musamariya wa musa ku ndzi vona kan’we, o ndzi hoxa hi xincekani.  Swivutiso swi ndzi nela ku fana na mpfula ya xirimo.  Nhlamulo ku lo va munhu kaya.  Maphorisa ya vitaniwile.  Ku fika ka vona hi longolokile hi kongoma ekaya.  Ku fika ka hina yindlu a ya ha lo gaa!  A ku twala ku gomela endlwini.  Leswi matimba a ya dye hi mbanga ya mukwana, maphorisa a va si tshama va oloveriwa hi ku khoma xigevenga ku fana na siku rero.  U tlule na mazankosi emilengeni xikan’we na le mavokweni.  Leswi a a vavisekile, u yisiwile exibedhlele laha a a rindziwa hi maphorisa.     
	
	

	SWIVUTISO
	
	


	1.1
	Xana loko timbyana ti mpfhumpfhampfhumpfheka hi loko ti endla yini?


	
	(2)


	1.2
	Boxa timhaka timbirhi leti kombisaka leswaku mhaka leyi runguriwaka eka xitshuriwa lexi yi humelerile nivusiku.


	
	(2)
	2


	1.3
	Hikwalaho ka yini xitetemba xa wanuna xi oloveriwile ku endla wansati loyi nsele?  Boxa timhaka timbirhi.


	
	(2)
	2


	1.4
	Pfumela kumbe u ala kutani u seketela nhlamulo ya wena hi ku tshaha xivulwa lexi faneleke eka xitshuriwa lexi.

	
	
	2


	
	1.4.1
	Murunguri wa xitori a a kanakana.  
	
	(2)
	2


	
	1.4.2
	Murunguri u xungetiwile hi mukwana.
	
	(2)
	2


	1.5
	Mihlovo ya swiambalo swa xigevenga lexi yi yelana njhani ni mhaka leyi humeleleka eka xitshuriwa lexi? 

	
	(2)
	2


	1.6
	Hlamusela leswi swivulwa leswi landzelaka swi vulaka swona:
	
	
	2


	
	1.6.1
	A ndzi swi twa leswaku loko ndzo ringeta swin’wana a ndzi ta ya vona vakokwana.
	
	(2)
	2


	
	1.6.2
	Vutlhari byi dya n’wini wa byona.

	
	(2)
	2


	
	1.6.3
	Dyambu ra vusiku ri ndzi voningerile ku kondza ndzi ya nghena emutini wa le kusuhi.

	
	(2)
	2


	
	1.6.4
	Ntirho lowu a ndzi thoriwile ku wu tirha.
	
	(2)
	2


	
	1.6.5
	U tlule na mazankosi.
	
	(2)
	


	
	1.6.6
	Ku fika ka mina a ndzi ambale leswi ndzi nga velekiwa ndzi ambale swona.
	
	(2)
	


	1.7
	Xana murunguri wa xitori lexi u tiponise hi ndlela yihi eka khombo leri ngi a ri ka rona ro hlaseriwa hi xigevenga? Tsala timhaka timbirhi.

	
	(2)
	2


	1.8
	Hi ku tirhisa xivuriso lexi nge: “Nyoka hambi yi vavisekile, ya ha ri ni vuxungu”, boxa swiendllo swimbirhi swa maphorisa eka xitshuriwa lexi, leswi kombaka leswaku va yi tiva mhaka leyi.
	
	(2)
	2


	1.9
	Nyika xitshuriwa lexi nhlokomhaka leyi xi faneleke.
	
	(2)
	2

	
	
	[30]


	XIYENGE XA B: NKATSAKANYO WA NDZIMA
	
	


	XIVUTISO XA 2
	
	


	Hlaya xitshuriwa lexi landzelaka lexi nga na 254 wa marito kutani u tsala nkatsakanyo
wa xona hi marito ya wena n’wini ya kwalomu ka 60.  U nga onhi mongo wa yona
	
	


	Afrika-Dzonga i tiko lerikulu swinene laha Afrika namuntlha.  Matiko hinkwawo ya Afrika ya xixima leswi endlekeke eAfrika-Dzonga.  Valweri va ntshunxeko va kotile ku kucetela mfumo wa xihlawuhlawu leswaku wu tshama ehansi na vona va kanela hi ta mafambiselo ya tiko hi ndlela yo rhula.  Loko a va nga endlangi tano, na hina namuntlha a hi ta vulavula ku halatiwile ngati yo tala ngopfu hikwalaho ka nyimpi yo lwela ntshunxeko.  Ku sunguriwile Khodesa 1, ivi yi landzeriwa hi Khodesa 2, ku fikela laha ku nga twananiwa leswaku hi lembe ra 1994 hi siku ra 27 Dzivamisoko, vaaka-tiko hinkwavo lava nga na malembe ya khume-nhungu ku ya ehenhla, lava nga na mapasi lama nge nawini, va va na mfanelo yo vhotela varhangeri lava va lavaka leswaku va fambisa tiko leri.  

Leswi humeleleke eMozambique na sweswi a swi si rivariwa.  Loko munhu a nghena edorobeni ra Maputo ku onha ka nyimpi ka ha tikomba hikwalaho ka miako leyi nga lo sala yi ri marhumbi.  Vanhu va tsundzuxiwa leswaku va tivonela eka tibomo leti fuhlekiweke eka tindhawu to tala ta tiko leri hi nkarhi wa nyimpi ya ka ntimeni ni ya Maputukezi, laha vantima a va lwela tiko ra vona.  Vanyingi va hlanurile swirhendze, va kombela ku ya khonza eka matiko-akelani.  Vo tala va vona va tsemakanyile ntanga wa swiharhi wa Kruger, va pona ku wutleriwa vutomi hi swiharhi swa matimba ngopfu leswi vuriwaka The Big-Five, ku nga: Ndlopfu, Nyarhi, Nghala, Yingwe na Mhelembe, va kala va ta humelela eAfrika-Dzonga.  Van’wana va tsemakanyile hi gede ya le ndzelekanini ya Lebombo, va nghena eBushbuckridge.   
	
	

	
	
	[10]


	XIYENGE XA C:  NTIVORIRIMI NA MATIRHISELO YA RIRIMI
	
	


	XIVUTISO XA 3
	
	


	Hlaya xitshuriwa lexi landzelaka hi vukheta, kutani u hlamula swivutiso leswi nga ehansi ka xona:
	
	


	“Kunene va vurisile loko va te: “kuwa ro tshwuka ri na xivungu ndzeni”.  N’wana loyi Mthavini a hi n’wana.  Ku basa loku ka yena a ku vuli nchumu hikuva mbilu ya yena a yi basanga. Loko ri xile ho dya yena laha patwini.  Vavanuna na vona hi lava, hambi va vona ntlhohe ke? ” ku vula N’wa-Mpampuni a karhi a tlhorhela timanga ta swidzotela.

“Kunene wa vurisa muhariva, munhu u tswala miri a nga tswali mbilu. Ndzi na ku tshemba leswaku vatswari va yena a va swi naverile ku bebula n’wana loyi va nga ta tinyungubyisa hi yena eka rin’wana ra masiku.  Va tele lava va navelaka leswaku ku tlula ka mangwa ku letela n’wana wa le ndzeni, kambe swa tsandza.  Hanyelo ra Nyeleti ri khomisa tingana, a hi vanghana a nga na vona,” ku tlherisela N’wa-Xibaha.

“N’wina onge ma swi sasa, phela loko hi vulavula hi vubihi bya ku va na vanghana vo tala, vana va hina a va swi twisisi.  Masiku lawa swi lava ku boxa leswaku vanghana vo tala hi vula yini.  Phela lava va swi tivaka va kombisa leswaku n’wana loyi ku nga ri khale ku to yimeriwa ro siku ntsena.  Na xikolo xexi a xi dyondzaka, o yela ku hungasa na ku kuma vambirhi-vanharhu lava va nga ta sala va n’wi landza loko a ta va a byarile ni le ka vona,” ku kandzela N’wa-Mpampuni.

“Muhariva se mi ndzi tumbelerile, mi lo endzeni ka xidziva swataa!  Ma nga ti andlala ti va erivaleni na hina hi ta pfuleka xifuva ka,” ku vuyeta N’wa-Xibaha hi ku navela ku tiva leswaku a ta famba a haxa.

“Muhariva ma ndzi hlamarisa, mo va n’wexe eka muganga lowu loyi a nga swi tiviki leswaku n’wana loyi hi vulavulaka hi yena u rhwele xitsongwatsongwana lexi xi tsandzisaka masocha ya miri ku lwa ni vuvabyi emirini wa munhu ke?  Phela va ri AIDS a yi na murhi.  Loko munhu a famba a endla ta masangu na munhu un’wana ni un’wana loyi a n’wi hlekelaka, a ku ku na tikhondhomo, o tixisa.  Lava va swi tivaka leswaku va xi rhwele, va na marhengu lawa va ma tirhisaka leswaku va nga fi va ri voxe.  Mbilu ya munhu i lwandle muhariva,” ku gimeta N’wa-Mpampuni.  
	
	


	SWIVUTISO
	
	


	3.1
	Hi ku leteriwa hi mongo wa ndzimana yo sungula ya xitshuriwa lexi, nyika nhlamuselo ya xivulwa lexi xi nga na ntlangiso wa marito lexi nga eka ntila wa vumbirhi lexi nge: “N’wana loyi Mthavini a hi n’wana.”
	
	(2)
	2


	3.2
	Eka ntila wo sungula wa ndzimana yo sungula ya xitshuriwa lexi ku na xivuriso lexi nge: “Kuwa ro tshwuka ri na xivungu endzeni.” Xi tirhise exivulweni xa wena n’wini ku kombisa leswaku u twisisa nhlamuselo ya xona. 

	
	(2)
	2


	3.3
	Nyika nhlamuselo ya xivuriso lexi nga eka ndzimana yo hetelela lexi nge: 

“Mbilu ya munhu i lwandle.”

	
	(2)
	2


	3.4
	Tlhela u tsala swivulwa leswi landzelaka u ri karhi u siva rin’wana na rin’wana ra marito lama dzwihatiweke hi mavizweni wa rona leswaku mongo wa xivulwa wu nga cinci. 
	
	(2)
	2


	
	3.4.1
	“Muhariva se mi ndzi tumbelerile, mi lo endzeni ka xidziva swataa!”
	
	(1)


	
	3.4.2
	Ku vuyeta N’wa-Xibaha hi ku navela ku tiva leswaku a ta famba a haxa.
	
	(1)


	3.5
	Xiya xivulwa lexi: “Hanyelo ra Tshameleni ri khomisa tingana.”  Rito ‘khomisa’ ri tirhile ematshan’weni ya rito ‘vangela’ naswona xivulwa lexi xi vula leswaku Hanyelo ra Tshameleni ri vangela tingana, kumbe ra nyumisa.  


Xana rito ‘khomisa’ eka xin’wana na xin’wana xa swivulwa leswi landzelaka ri
 nyika nhlamuselo yihi eka xivulwa hinkwaxo?
	
	
	2


	
	3.5.1
	Vatswari va Nyeleti va ta n’wi khomisa mali ya mudende.
	
	(2)
	2


	
	3.5.2
	Tindzisana ta Nyeleti ti n’wi khomisa nhundzu hikuva ya tika swinene.
	
	(2)
	2


	
	3.5.3
	Vaakelani va Nyeleti va tekile xiboho xo n’wi khomisa hikwalaho ko va yivela mali.

	
	(2)
	2


	3.6
	Rito ‘dya’ eka xivulwa lexi: ‘Loko ri xile ho dya yena laha patwini’, a ri nyiki nhlamuselo ya ntolovelo kambe ri nyika nhlamuselo ya leswaku nkarhi na nkarhi ku hlanganiwa ni munhu loyi epatwini. Vumba xivulwa xa wena n’wini hi rito ‘dya’ lexi nga ta nyika nhlamuselo yo hambana na leyi nga eka xivulwa lexi, kambe yi nga ri ya ntolovelo.
	
	(2)
	2


	3.7
	Tlhela u tsala xivulwa lexi landzelaka kambe u sungula hi marito lama nga endzeni ka swiangi.

“Lava va swi tivaka leswaku va xi rhwele, va na marhengu lawa va ma tirhisaka leswaku va nga fi va ri voxe. (Loyi a swi tivaka ………..)”
	
	(2)
	2


	3.8
	Tlhela u tsala xivulwa lexi landzelaka, kambe xi va eka nkarhi lowu nga hundza:

“Muhariva ma ndzi hlamarisa, mo va n’wexe eka muganga lowu loyi a nga swi tiviki leswaku n’wana loyi hi vulavulaka hi yena u rhwele xitsongwatsongwana lexi xi tsandzisaka masocha ya miri ku lwa ni vuvabyi emirini wa munhu ke?”  
	
	(2)
	2

	
	
	[20]


	XIVUTISO XA 4
	
	


	4.1
	Xiya pheji ro sungula (khavhara) ra magazini leyi nga laha hansi, ivi u hlamula swivutiso leswi nga ehansi ka yona.


	
	


	GINGIRIKANI VAMAMANA  
Magazini ya vamanana va MaAfrika          

25 Ndzhati 2006            Nxavo R25,00 ntsena!

XANA U LAVA KU PHYUPHYISA MIEHLEKETO? PHEJI 15.

TIVA VAMANANA LAVA NGA TINGHWAZI TA AFRIKA. PHEJI 30
MBULAVULO (XIPICI) WA MURHANGERI WA VANDLA RA VAMANANA LAVA LWELAKA TIMFANELO TA VONA EMUTINI. PHEJI 25




	SWIVUTISO
	
	


	
	4.1.1
	Xana swifaniso, tinhlokomhaka na tinhlokomhakantsongo leti nga eka magazini leyi swi pfuna yini? 

	
	(1)


	
	4.1.2
	Xana hi vahi vaamukeri va mahungu va magazini leyi?  Seketela nhlamulo ya wena. 
	
	(2)


	
	4.1.3
	Vula leswaku munhu la tekeke xifaniso lexi nga eka magazini leyi a a ri eka mpfhuka wihi loko a xi teka, hileswaku, xana i mpfhuka wa le kusuhi, wa le xikarhi kumbe wa le kule ke?
	
	(1)


	
	4.1.4
	Xana hi wihi ntirho wa marito lama nge: “Xana u lava ku phyuphyisa miehleketo?”
	
	(1)


	4.2
	Eka pheji 25 ya magazini leyi ku na mbulavulo (xipici) lowu nyikiweke hi murhangeri wa nhlangano wa vamanana lava lwelaka timfanelo ta vona emindyangwini, lowu nyikiweke eka nhlengeletano yo tlangela siku ra vamanana, leyi ngi  yi khomeriwile exitediyamu xa Giyani hi siku ra 9 Mhawuri 2006.  Xiya ndzimana leyi landzelaka leyi tshahiweke eka mbulavulo (xipici) wa murhangeri yoloye wa vamanana, kutani u hlamula swivutiso leswi nga ehansi ka yona.
	
	


	“A swi kali swi lava ndzi mi tsundzuxa leswaku nkoka wa manana endyangwini hi wihi. Futhi a swi lavi na xivoni na switsanana, swi lo tlangandla, erivaleni!  Manana hi  yena phuphu ya ndyangu.  Handle ka yena muti wa fayeka.  A swi hlamarisi hikuva u  endliwile hi rhambu, kasi tatana yena mbuyangwana u huma eka ntshuri wa misava.

Ndyangu lowu nga na tatana ntsena a wu swi koti ku yima, kambe-ke i yingani  mindyangu leyi kotaka ku hanya loko manana a nga ri kona endyangwini? Xana tatana wa swi kota ku handzela swiciwana ke? Phela manana hi yena mbhaha lowu

 tshikelaka  mandza, wu ma fukamela ya kondza ya tlhotlhora swiciwana, wu hetelela hi ku swi veka ehansi ka timpapa ta wona leswaku swi kuma ndzhuti na xiseketelo. 

Tatana yena i nkuku lowu nga pfuniki nchumu. A wu swi koti ku tlhotlhorha, xa wona i ku tata minkondzo etikweni loko ri xile.  Halalaa, vamanana halalaa!” 
	
	


	SWIVUTISO
	
	


	
	4.2.1
	Xana mhaka ya leswaku tatana a nga pfuni nchumu na switsanana  endyangwini u yima na yona ke? Seketela nhlamulo ya wena.
	
	(2)


	
	4.2.2
	Hikokwalaho ka yini manana loyi a tirhisa swivutiso leswi nga laviki tinhlamulo eka mbulavulo (xipici) wa yena?
	
	(1)


	
	4.2.3
	Hi xihi xivulwa laha ndzimaneni lexi nga pfunaka xivulavuri ku vona hilaha lava xi vulavulaka na vona va titwaka hakona?
	
	(1)


	
	4.2.4
	Hlamusela loko hi ku vona ka wena nkucetelo lowu manana loyi a wu endlaka eka vamanana lava n’wi yingiseleke wu ri lowunene kumbe wo biha?
	
	(1)


	NTSENGO WA TIMARAKA:
	
	[70]

NTIVORIRIMI NA MATIRHISELO YA RIRIMI

Vundzeni bya papilla leri a byi tirhisiwi handle ka mpfumelelo wa ntsariso

